Diari Oficial de la Generalitat Valenciana


Sumari del DOGV 9322, del 21-04-2022 (2022/3317)

RESOLUCIÓ d'11 d'abril de 2022,del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la convocatòria número 9/2022, d'1 de febrer de 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9322

Data del DOGV
:   21-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/3317


Data del document
:   11-04-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica

RESOLUCIÓ d'11 d'abril de 2022,del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la convocatòria número 9/2022, d'1 de febrer de 2022. [2022/3317]  
Per Resolució d'1 de febrer de 2022, de la direcció general de Funció Pública, es va procedir a la Convocatòria número 9/2022 (DOGV 9271, 04.02.2022), per a la provisió, pel sistema de lliure designació, de diversos llocs de treball vacants, de naturalesa funcionarial, en la Conselleria Participació, Transparència, Cooperació i Qualitat Democràtica, núm. 22790, cap de servei de Gestió de Programes i Cooperació; i núm. 28150 cap de secretaria secretari/a autonòmic/a.  
  
Vists els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades per a la provisió corresponent a la convocatòria número 9/2022, d'1 de febrer de 2022.  
Atés que, en relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives dels llocs convocats, queden acreditats els coneixements especialitzats, implicació, professionalitat i la trajectòria de les candidates finalment seleccionades. Tot això atorga a les persones nomenades la capacitat de caràcter professional i personal que es requereix per a l'exercici eficaç de les tasques atribuïdes als llocs convocats.  
De conformitat amb el que disposa la base quarta de la resolució de la convocatòria esmentada, així com l'article 115 de la Llei 4/2021, de 16 d'abril, de la funció pública valenciana i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com en virtut del que es disposa en l'apartat primer de la Resolució de 17 de febrer de 2021, de la consellera de Participació, Transparència, Cooperació i Qualitat Democràtica, sobre delegació de competències en determinats òrgans de la Conselleria (DOGV 9024, 19.02.2021), resolc:  
  
Primer  
Nomenar Elena Herrero García, funcionària de carrera amb NRP xxxx118xxx, com a cap de servei de Gestió de Programes i Cooperació, lloc de treball número 22992, grup A1, complement de destinació nivell 28 i complement específic E050.  
A este lloc ha concorregut només una candidata admesa, amb una llarga experiència profesional i àmplia formació acadèmica i complementària. Ha exercit diferents llocs de treball en l'Administració de la Generalitat que li proporcionen un ampli coneixement d'aquesta. A més, en l'actualitat ocupa de forma satisfactòria el lloc de treball objecte de la convocatòria. Per este motiu compta amb capacitats i competència en matèria de Cooperació Internacional al Desenvolupament en diferents àrees vinculades a les línies de concurrència competitiva d'Educació per a Ciutadania Global i Cooperació Internacional al Desenvolupament.  
  
  
Segon  
Nomenar María Asunción Alonso Gomis, amb NRP xxxx392xxx, com a cap de secretaria secretari/a autonòmic, lloc de treball número 28843, grup C1/C2, complement de destinació nivell 16 i complement específic E035.  
En la candidata seleccionada concorren mèrits que determinen la seua idoneïtat per a l'exercici del lloc de treball convocat, a banda de la formació acadèmica i complementària, per haver ocupat llocs de treball en l'Administració de la Generalitat i amb destinació en esta conselleria (en l'actualitat ocupa provisionalment i de forma satisfactòria el lloc objecte de la convocatòria). Tot allò li dona la preparació i el coneixement del funcionament intern d'aquesta Conselleria i, concretament, de la Secretaria Autonòmica a la qual pertany el lloc de treball.  
  
El cessament en els actuals llocs de treball es produirà d'ofici el dia en què es publique esta resolució en el Diari Oficial de la Generalitat Valenciana. La presa de possessió en els nous destins s'efectuarà l'endemà de la publicació. La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra esta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.   
  
València, 11 d'abril de 2022.- El sotssecretari de la Conselleria de Participació, Transparència, Cooperació i Qualitat Democràtica, p. d. (R 17.02.2021; DOGV 9024, 19.02.2021): Cristian Veses Donet.